หุ้นโซลปิดร่วง 1.25% วิตกเกาหลีเหนือทดสอบนิวเคลียร์
หุ้นโซลปิดร่วง 1.25% วิตกเกาหลีเหนือทดสอบนิวเคลียร์
9 ก.ย. 2559

ดัชนีคอมโพสิตตลาดหุ้นเกาหลีใต้ปิดร่วง 1.25% ในวันนี้  โดยดัชนีคอมโพสิตตลาดหุ้นเกาหลีใต้ (KOSPI) ลดลง 25.86 จุด หรือ -1.25% ปิดที่ 2,037.87 จุดหลังจากที่เกาหลีเหนือได้ทำการทดสอบนิวเคลียร์ในช่วงเช้าวันนี้ นอกจากนี้ตลาดยังได้รับแรงกดดันจากการร่วงลงอย่างหนักของหุ้นซัมซุง อิเล็กทรอนิกส์ ขณะที่เงินวอนอ่อนค่าเมื่อเทียบดอลลาร์สหรัฐ
เกาหลีเหนือได้ออกมาประกาศความสำเร็จในการทดสอบนิวเคลียร์ครั้งที่ 5 ในวันนี้ โดยการทดสอบครั้งนี้มีขึ้นเพื่อฉลองครบรอบ 68 ปีแห่งการก่อตั้งสาธารณรัฐประชาธิปไตยประชาชนเกาหลี (DPRK) การทดสอบครั้งนี้ทำให้เกิดแผ่นดินไหวที่วัดความรุนแรงได้ 5 แมกนิจูดในบริเวณที่เคยทำการยิงทดลองนิวเคลียร์ลูกที่ 4 เมื่อเดือนม.ค.ที่ผ่านมา
หุ้นซัมซุง อิเล็กทรอนิกส์ร่วง 3.9% หลังจากองค์การบริหารการบินแห่งสหรัฐอเมริกา (FAA) เตือนผู้โดยสารเครื่องบินไม่ควรเปิดหรือชาร์จสมาร์ทโฟน Galaxy Note 7 ของซัมซุง อิเลคโทรนิค ขณะอยู่บนเครื่องบิน นอกจากนี้ยังไม่แนะนำให้เก็บสมาร์ทโฟนดังกล่าวในสัมภาระโหลดใต้ท้องเครื่อง หลังจากซัมซุงประกาศเรียกคืนสมาร์ทโฟนรุ่นดังกล่าวทั่วโลก เนื่องจากปัญหาแบตเตอรี